
[bookmark: _Toc186443970]בסיס משפטי
המרכז הלאומי לאבחון נתוני נוסעים (להלן- "המלא"ן"), אשר הוקם ברשות המיסים בישראל, אמון על קבלת נתוני נוסעים ואנשי צוות מחברות תעופה, ניתוחם והעברתם, ומשמש כ"חלון יחיד" לטיפול בכלל נתוני הנוסעים (PNR, APIS, iAPI) . 
חוק סמכויות לאיסוף ואבחון נתוני נוסעים הנכנסים לישראל או היוצאים ממנה, התשפ"ג-2023 (להלן- "החוק"), נכנס לתוקפו ביום 3 באפריל 2023. בעקבות כניסת החוק לתוקף, פרסם המלא"ן הנחיות ברורות להעברת נתונים באמצעות חברת SITA Advanced Travel Solutions Limited (להלן-("SITA".  
מטרות השימוש בנתוני נוסעים ונתוני צוות מפורטות בסעיף 12 לחוק.
בהתאם להוראות החוק, מוסמך המלא"ן לדרוש מחברות תעופה להעביר נתוני נוסעים ואנשי צוות עבור טיסות הנכנסות לישראל או היוצאות ממנה.
פרטי המידע החייבים בדיווח מפורטים בתוספת הראשונה לחוק.
המלא"ן מוסמך להעביר נתונים אלה לרשות האוכלוסין וההגירה (להלן-"רש"א") מכוח חוק הכניסה לישראל, התשי"ב-1952 (להלן- "חוק הכניסה לישראל").
במקרים מסוימים, כגון טיסות מטען או טיסות פרטיות, שבהם החוק אינו חל ישירות אך קיימת חובת דיווח מכוח חוק הכניסה לישראל, על חברות התעופה לפנות לרש"א בכתובתapi@piba.gov.il  לצורך קבלת ההנחיות הנדרשות. 
במקרה של סתירה או אי-התאמה בין המידע המפורט במסמך זה לבין הוראות החוקים הרלוונטיות, הוראות החוקים הן שיגברו.

[bookmark: _Toc186443971]תפקיד חברת SITA בתפעול המלא"ן
המלא"ן בחר באופן רשמי בחברת SITA להיות אמונה על תפעול מערכות הנתונים הממוחשבות כחלק מפתרון SITA Gateway (להלן- "Gateway").
המלא"ן חתם על הסכם התקשרות עם SITA לפיתוח פתרון Gateway להעברת נתוני PNR, DCS, APIS וiAPI  עבור ממשלת ישראל. פתרון זה עומד בכל הדרישות החוקיות. 
SITA הוסמכה לפתח את הממשקים הנדרשים עם חברות התעופה על מנת להבטיח את יעילות העברת הנתונים הבאים:
· נתוני PNR, DCS, APIS – באמצעות API/PNR Gateway של SITA
· מסרי iAPI – באמצעות iAPI Gateway של SITA




חברות תעופה המשתמשות במערכות DCS משולבות: 
מסמך מדיניות זה כולל מידע המתייחס לחיבור הבלעדי באמצעות SITA עבור ממשלת ישראל. המסמך מפרט את פתרונות החיבור ואת גרסאות המסרים הנתמכות בין חברות התעופה המשתמשות במערכת  DCS  משולבות, לבין SITA. 
חברות תעופה שאינן משתמשות במערכות DCS משולבות: 
חברות תעופה שאינן תומכות בחיבור זה נדרשות ליצור קשר עם SITA לצורך קבלת הנחיות על אופן העברת הנתונים, תוך שימוש באפשרויות הבאות:
· פורטל מקוון להגשת נתונים באופן ידני ("OMS Portal")  - להגשת נתוני PNR, DCS ו-APIS. 
· פורטל מרובה ממשלות ("MGCP") – להגשת מסרי iAPI של נוסעים.


[bookmark: _Toc186443972]תחולת מסמך מדיניות זה
מסמך מדיניות זה להעברת נתוני PNR, DCS, APIS ו- iAPI (להלן -"מסמך המדיניות") מספק סקירה מפורטת של ההליכים הנדרשים לשם עמידה בדרישות העברת כל סוגי הנתונים למלא"ן.
מהדורה זו מחליפה את כל הגרסאות הקודמות . 
יש לקרוא מסמך זה יחד עם מדריכי היישום הייעודיים לישראל עבור כל סוג נתונים, המפרטים את מבני המסרים ואת תוכן הנתונים הנדרשים לעמידה בדרישות החוק.
כל פרסומי המלא"ן זמינים באתר האינטרנט שכתובתו - https://www.gov.il/en/pages/ncpia
תוכן מסמך המדיניות והמסמכים הנלווים עשוי להתעדכן מעת לעת בהתאם לצרכים העסקיים של המלא"ן. על כל שינוי תימסר הודעה רשמית.

[bookmark: _Toc186443973]רשות האוכלוסין וההגירה
לרשות האוכלוסין וההגירה סמכות בלעדית לאשר או לסרב לבקשה בדבר העלאת נוסעים ואנשי צוות לטיסות הנכנסות לישראל, היוצאות ממנה, או העוברות בתחומה.
נתוני ה- API מועברים לרש"א דרך המלא"ן באמצעות פלטפורמת  SITA, ותשובות למסרי iAPI מוחזרות על ידי רש"א באמצעות אותה פלטפורמה.
פרטים ליצירת קשר עם רש"א: 
דוא"ל:  iAPI@piba.gov.il
טיסות הנכנסות לישראל: 972-747086200+
טיסות היוצאות מישראל: 972-747086300+
כפי שצוין לעיל, במקרים מסוימים, כגון טיסות מטען או טיסות פרטיות, שבהם חברת תעופה אינה כפופה להוראות החוק אך נדרשת לדווח על פי חוק הכניסה לישראל, על חברת התעופה לפנות לרש"א בכתובת api@piba.gov.il  לצורך קבלת ההנחיות הרלוונטיות. 





[bookmark: _Toc186443974]מעבר למערכת חדשה לצורך העברת נתונים למלא"ן
שיטת העברת הנתונים על ידי חברות התעופה עוברת משיטת דיווח ישיר לרש"א, לשיטת דיווח דרך המלא"ן באמצעות פלטפורמת SITA. מעתה, רש"א תקבל הנתונים ותחזיר תשובות באמצעות פלטפורמה זו.
כפועל יוצא מכך, מדריכי היישום הבאים: NCPIA Advance Passenger Information (API) UN/EDIFACT PAXLST Implementation Guide ("NCPIA PAXLST Guide"), NCPIA UN/EDIFACT CUSRES Implementation Guide ("NCPIA CUSRES Guide”) ו- NCPIA Crew UN/EDIFACT PAXLST Implementation Guide  ("NCPIA CREW PAXLST Guide"), מחליפים את המדריך הקודם Israel Population and Immigration Authority Advanced Passenger Processing System (APP) Implementation Guidelines for Airlines v3.5. 
נושא זה רלוונטי במיוחד לחברות התעופה שדיווחו בעבר ישירות לרש"א. נתוני נוסעים יוגשו מעתה בהתאם למדריך NCPIA PAXLST Guide, ואילו נתוני צוות יוגשו בנפרד בהתאם למדריך NCPIA CREW PAXLST Guide. 
במהלך תקופת המעבר לשיטה החדשה, על חברות תעופה אלה להמשיך לדווח ישירות לרש"א, במקביל לתהליך המעבר האמור בין שיטות העברת הנתונים. רק לאחר השלמת המעבר וקבלת הודעה רשמית מהמלא"ן על הסמכה תקינה, יורשה לחברות התעופה לנתק את חיבור העברת הנתונים הקודם ולעבור באופן מלא לערוץ העברת הנתונים החדש. פעולה זו מבטיחה עמידה בדרישות החוקיות של מדינת ישראל.

[bookmark: _Toc186443975]אחריות חברות התעופה
אחריות חברות התעופה
חובותיהן ואחריותן של חברות התעופה בנוגע להעברת מידע על נוסעים ואנשי צוות מפורטות בפרק ב' לחוק.
לצורך עמידה בדרישות הרגולציה הישראלית להעברת הנתונים, נדרשות חברות התעופה להעביר רק את פרטי המידע המפורטים על ידי המלא"ן. חל איסור מוחלט להעביר למלא"ן מידע שאינו נדרש על פי חוק, ובכלל כך מידע אישי ורגיש אודות נוסעים ואנשי צוות.
שיתוף קוד  (Code Share)
שיתוף קוד מתייחס לנוהג שבו טיסה שמבוצעת על ידי חברת תעופה אחת משווקת במשותף כטיסה של חברה אחת או יותר. לדוגמה, חברת תעופה א' עשויה למכור כרטיסים לטיסה A123 וחברת תעופה ב' תמכור כרטיסים לטיסה B456 כאשר בפועל מתבצעת טיסה אחת בלבד על ידי אחת מהחברות בשיתוף הקוד, המכונה "חברת התעופה המפעילה". שאר החברות שמוכרות מושבים בטיסה זו מכונות "חברות משווקות".
האחריות להעברת נתונים עבור טיסות אלו, לרבות נתוני נוסעים במסגרת שיתוף קוד, חלה באופן מלא על חברת התעופה המפעילה. על חברות התעופה המפעילות לוודא כי שותפי הקוד שלהן מודעים לדרישות הנתונים המפורטות במדיניות זו.
סוכני נסיעות וספקי מערכות צד שלישי
בהתאם להוראות החוק, ובפרט סעיפים 2 ו-3 לחוק, חברות התעופה מחויבות להעביר את הנתונים הנדרשים. חובה זו כוללת הבטחת דיווח מדויק ובמועד של נתוני נוסעים ואנשי צוות, בהתאם לחוק, למדיניות זו ולהנחיות הנלוות אליה.
האחריות לעמידה בדרישות אלו חלה על חברות התעופה גם במקרים שבהם עיבוד הנתונים מתבצע על ידי ספקי צד שלישי, סוכני נסיעות או מתווכים אחרים. על חברות התעופה להבטיח עמידה מלאה בדרישות החוק, תוך שמירה על שלמות הנתונים, דיוקם והמועדים הנדרשים להעברתם .

[bookmark: _Toc186443976]דרישות העברת נתונים
[bookmark: _Toc186443977]העברת נתוני נוסעים
חברות התעופה מחויבות להעביר לרשויות בישראל נתוני PNR, DCS, APIS ו-iAPI  עבור נוסעים בטיסות בינלאומיות הנכנסות והיוצאות לישראל וממנה, כולל טיסות מעבר. דרישה זו חלה על טיסות בתמורה, כפי שמפורט בחוק.
אנשי צוות אינם נדרשים לקבל אישור מקדים לעלייה לטיסה באמצעות iAPI. נתוני אנשי הצוות יועברו באמצעות מסרי APIS מסוג .CREW PAXLST כל חברת תעופה מחויבת בדיווח נתוני הצוות לא יאוחר מ-48 שעות לפני מועד ההמראה המתוכנן (STD) .חברת התעופה תשוב ותדווח את נתוני אנשי הצוות, לרבות כל עדכון או שינוי בנתונים, בחלון הזמן הנהוג לביצוע צ'ק-אין ולא יאוחר משעתיים לפני מועד ההמראה המתוכנן (STD), וכן תעביר רשימת צוות מלאה, סופית ומעודכנת במועד ההמראה בפועל .(ATD) 
[bookmark: _Toc186443978]תזמון העברת נתוני PNR, DCS ו-APIS
מדינת ישראל דורשת כי נתוני PNR, DCS, CREW APIS ו-APIS  יועברו בתזמונים המפורטים להלן, כאשר ATD מתייחס לזמן ההמראה בפועל  (Actual Time of Departure)
	[bookmark: _Toc170894745][bookmark: _Toc165815339]תזמון העברת נתונים
	PNR Data
(הזמנה)
	DCS Data (רישום לטיסה)
	APIS
	Crew APIS

	T-48 hours
	V
	
	
	V

	No later than two hours before STD
(in accordance with Section 3.3.)
	
	
	
	V

	ATD (Actual Time of Departure)
	V
	V
	V
	V



הערה: 
הנתונים הנשלחים בזמן ההמראה בפועל (ATD) חייבים להתקבל ב- API/PNR Gateway של  SITA  לא יאוחר מ-15 דקות לאחר זמן ההמראה בפועל.

[bookmark: _Toc186443979]העברת נתוני חברי צוות
נתוני אנשי הצוות חייבים להיות מועברים בהתאם למדריך NCPIA CREW PAXLST Guide,  אשר מגדיר את מבנה המסרים, אלמנטים של הנתונים הנדרשים, ודרישות ההגשה במסגרת מסרי  APIS. דרישה זו חלה באופן בלעדי על נתוני אנשי צוות. נתוני נוסעים חייבים להיות מועברים בהתאם למדריך   NCPIA PAXLST GUIDE בלבד.
העברת נתוני APIS בנוגע לאנשי צוות  תתבצע באמצעות ממשק אוטומטי סטנדרטי. עבור אלו שאין להם ממשק אוטומטי, העברת הנתונים תתבצע באמצעות "פורטל הגשת נתונים ידני מקוון" של  SITA.
דיווח ראשוני : 48-T
חובת הדיווח על נתוני אנשי הצוות תחול לא יאוחר מ-48 שעות לפני מועד ההמראה המתוכנן ביחס ל-STD.
עד מועד זה תעביר חברת התעופה מסר ראשון הכולל את רשימת כל אנשי הצוות המשובצים לטיסה.


דיווח נוסף
ממועד הדיווח הראשוני ועד להמראה, חברת התעופה מחויבת להעביר מסר CREW PAXLST מעודכן בחלון הזמן הנהוג לביצוע צ'ק-אין ולא יאוחר משעתיים לפני מועד ההמראה המתוכנן (STD), לרבות הוספה, הסרה, החלפה או שינוי בכל פרט המחויב בדיווח. מסר העדכון יכיל את רשימת אנשי הצוות המלאה והעדכנית של הטיסה, ולא רק את הנתונים שהשתנו.
דיווח סופי - ATD
בנוסף, יש להעביר מסר CREW PAXLST סופי, מעודכן ומלא בזמן ההמראה בפועל (ATD) כך שיתקבל ב-API/PNR Gateway של SITA לא יאוחר מ-15 דקות לאחר ATD. הדיווח הראשוני והדיווח הנוסף אינם מחליפים את חובת הדיווח הסופי. דיווחי צוות יישלחו בנפרד מדיווחי נוסעים ובהתאם למדריך  NCPIA CREW PAXLST Guide  

[bookmark: _Toc170894747][bookmark: _Toc186443980]תזמון העברת נתוני iAPI
מדינת ישראל דורשת כי מסרי  iAPI עבור נוסעים יועברו בתזמונים המפורטים להלן, כאשר:
	STD
	Scheduled Time of Departure
	זמן ההמראה המתוכנן

	ATD
	Actual Time of Departure
	זמן ההמראה בפועל

	STA
	Scheduled Time of Arrival
	זמן הנחיתה המתוכנן

	ATA
	Actual Time of Arrival
	זמן הנחיתה בפועל





	סוג מסר
	תזמון נדרש
	זמן מקסימלי לקבלה במערכות SITA

	רישום נוסעים לטיסה 
Check-in
	בזמן אמת
	לא יאוחר מ-30 דקות לפני זמן ההמראה  המתוכנן (STD)

	עדכון לרישום נוסעים לטיסה
Check-in
	בזמן אמת
	לא יאוחר מ-30 דקות לפני זמן ההמראה המתוכנן (STD)

	שינוי פרטי טיסה
	בזמן אמת
	לא יאוחר מזמן הנחיתה בפועל  (ATA)

	ביטול טיסה
	בזמן אמת
	לא יאוחר מזמן הנחיתה בפועל  (ATA)

	סגירת טיסה – כל הנוסעים על המטוס 
 (CLOB)
	בזמן ההמראה (ATD)
	קבלה על ידי SITA לא יאוחר מ-15 דקות לאחר זמן ההמראה בפועל  (ATD)

	סגירת טיסה – נוסעים שלא עלו למטוס 
(CLNB) 
	בזמן ההמראה (ATD)
	קבלה על ידי SITA לא יאוחר מ-15 דקות לאחר זמן ההמראה בפועל  (ATD)



יש לציין כי המלא"ן רשאי לבצע בעתיד עדכונים של מועדי העברת הנתונים.

[bookmark: _Toc186443981]נתוני PNR
נוסע מספק מידע בעת ביצוע הזמנת נסיעה. מידע אודות ההזמנה נשמר ברשומת PNR  בדרך כלל במערכת ההזמנות של חברת התעופה ("RES") או לעיתים במערכת הפצה גלובלית ("GDS"). 
על ה- PNR  להיות מועבר בפורמט PNRGOV בתזמונים המחייבים המפורטים בסעיף 3.2 לעיל, בפורמטים הבאים:
	פורמט המסר
	גרסה נתמכת

	EDIFACT
	PNRGOV v11.1, v12.1, v13.1, v15.1
גרסה v15.1 היא הגרסה המועדפת על ממשלת ישראל ויש לשלוח אותה אם היא נתמכת במערכת של חברת התעופה. גרסה זו עשויה להיבחן מחדש בהתאם לשינויים בדרישות העסקיות של SITA ושל המלא"ן.



המזהה של המקבל האפליקטיבי של המסרים בסגמנטים UNB  ו-UNG  תמיד צריך להיות  ILPIU. 
למרות שמסרים אלה תואמים להנחיות הכלליות של IATA לפורמט PNRGOV בכל גרסה, מדריכי היישום של EDIFACT PNRGOV המותאמים לישראל זמינים באתר המלא"ן. מדריכים אלו עומדים בדרישות החוק הישראלי ונועדו לשמש כהפניה טכנית עבור חברות התעופה וספקי המערכות לצורך יישום מסרים אלו.
חברות התעופה רשאיות להעביר מסרי Full Drop (MSG22) הן ב-T-48 והן ב-T-0 (ATD)  או להעביר מסר  Full Drop (MSG22)  ב- T-48  ולאחריו מסר עדכונים, שינויים וביטולים (MSG141)  ב-T-0 (ATD). במקרה של שינויים בנתוני PNR שכבר הועברו, חברות התעופה נדרשות לספק את כל פרטי הנתונים של ה-PNR המעודכן, ולא רק את הפרטים שעודכנו בלבד.
המסר ב-T-0 (ATD) חייב לכלול את כל נתוני ה-DCS  המלאים עבור כל הנוסעים הפעילים, בהתאם לסוג השירות המופעל.
במקרים בהם גודלו של מסר PNRGOV חורג מיכולת היישום או מקיבולת הקישוריות של חברת התעופה, ניתן להעביר את המסר במספר חלקים, בהתאם להנחיות PNRGOV בפורמט  EDIFACT.


[bookmark: _Toc186443982]נתוני DCS (רישום לטיסה) 
מידע DCS (רישום לטיסה) נאסף בעת ביצוע הרישום לטיסה על ידי הנוסע. מידע זה נשמר בדרך כלל במערכת בקרת היציאה של חברת התעופה ("DCS") או במערכת DCS אחרת המטפלת בתהליכי הרישום לטיסה. נתוני ה- DCS  משולבים בדרך כלל בתוך מסרPNRGOV , ויש להעבירם ב- T-0  (זמן ההמראה בפועל), בהתאם להוראות החוק.
חברות תעופה שאינן מסוגלות לספק את נתוני ה- DCS  במסגרת מסר ה- PNRGOV  שלהן, רשאיות להעביר את נתוני הרישום לטיסה (DCS) ל-SITA באמצעות פורמט מסר PRL (Passenger Reconciliation List) בשיטת העברה מסוג SITA Type B.  
כתובות Type B המפורטות להלן הן כתובות כלליות שניתן להשתמש בהן עבור כל מסרי  Type B DCS PRL  עבור טיסות הקשורות לכל ממשלה המנוהלת דרך API/PNR Gateway של SITA . 
[bookmark: _Toc143105803]
	SITA SYSTEM
	
	Type B address

	Quality Assurance / Certification
	בדיקות/ הסמכות
	LONAQXS

	Production
	ייצור
	LONPPXS


[bookmark: _Toc165815344]


[bookmark: _Toc186443983]iAPI (Interactive APIS)
מידע מפורט על רכיבי הנתונים ואיכות הנתונים ניתן למצוא במדריך ה- PAXLST של המלא"ן.
מזהה של המקבל האפליקטיבי של המסרים בסגמנטים UNB  ו- UNG  תמיד צריך להיות  ILPIU בהתאמה למסרי APIS הרלוונטיים שישמשו להצלבה לאחר ההמראה. 
בדרך כלל, מרבית חברות התעופה יגדירו את נתיבי שרתי ה- MQ הבאים מול  SITA: 
· נתיב אחד לכל תעבורת Query PAXLST  עבור iAPI 
· נתיב אחד לכל תעבורתResponse CUSRES 
עם זאת, במידת הצורך SITA ,יכולה להקים תור תגובות נוסף עבור מסרי CUSRES Unsolicited. 
רש"א תומכת בסוגים של מסרי  PAXLST כפי שמוגדרים במדריך ה- PAXLST של המלא"ן.
רש"א תומכת בסוגים של מסרי תגובה CUSRES,  אשר יש להעביר דרך תור/תורי התגובה הייעודיים, כפי שמפורט במדריך ה- CUSRES של המלא"ן.
עבור כל המסרים הקשורים לרישום לטיסה, הן SITA והן רש"א יבצעו בדיקה של תחביר המסר ומבנהו, לרבות בדיקת אלמנטים כגון קודי מיקום, קודי מדינה ופורמט נתונים – כפי שמפורט במדריך CUSRES  של המלא"ן.

[bookmark: _Toc186443984]נתוני APIS
מידע מפורט על אלמנטים של מידע ואיכות הנתונים ניתן למצוא במדריך ה- PAXLST של המלא"ן.
המלא"ן דורש מחברות התעופה להעביר נתוני APIS עבור נוסעים ואנשי צוות בטיסות הנכנסות לישראל, או היוצאות ממנה, כולל טיסות מעבר, בזמן  T-0 (זמן ההמראה בפועל). 
בדרך כלל, מרבית חברות התעופה יגדירו את נתיב שרת ה- MQ הבא מול SITA: 
· נתיב אחד לכל תעבורת Query PAXLST  עבור APIS  (Manifest)

יש לשלוח מסרי  APIS נפרדים עבור נוסעים ועבור אנשי צוות, בהתאם להנחיות המפורטות במדריך NCPIA PAXLST Guide  עבור נוסעים, ובמדריך NCPIA CREW PAXLST Guide  עבור אנשי צוות. 

נתוני APIS של נוסעים יועברו בהתאם ללוחות הזמנים שנקבעו במסמך מדיניות זה. נתוני APIS של אנשי צוות יועברו בנפרד, לא יאוחר מ-48 שעות לפני מועד ההמראה המתוכנן (STD) . חברת התעופה תשוב לדווח תוך העברת רשימת צוות מלאה ומעודכנת, לרבות כל שינוי או עדכון בחלון הזמן הנהוג לביצוע צ'ק-אין ולא יאוחר משעתיים לפני מועד ההמראה המתוכנן (STD), וכן תעביר רשימה מלאה וסופית במועד ההמראה בפועל (ATD) בהתאם להוראות סעיף 3.3.

כל מסר  APIS חייב לכלול את כל המידע הקשור לכל נוסע או איש צוות שעלה לטיסה. מסרי APIS של נוסעים יוצלבו מול מסרי iAPI קשורים שנשלחו מראש. 
לפיכך, נדרש שכל המזהים הייחודיים בסגמנט RFF יופיעו עבור כל נוסע שנרשם לטיסה.
כתובות Type B המפורטות להלן הן כתובות ייעודיות שניתן להשתמש בהן אך ורק עבור מסרי Type B הנוגעים לטיסות אל ישראל וממנה, לצורך העברה לממשלת ישראל בלבד.
כאשר נתיב טיסה מערב ממשלות שונות שכל אחת מהן דורשת נתוני APIS, יש לשלוח מסרים נפרדים עבור כל ממשלה מעורבת, על מנת להבטיח שהמידע עבור ישראל יישמר באופן בלעדי.

	SITA SYSTEM
	
	Type B address

	Quality Assurance / Certification
	בדיקות/ הסמכות
	TLV1QXS 

	Production
	ייצור
	TLV1PXS 



מזהה של המקבל האפליקטיבי של המסרים בסגמנטים UNB  ו-UNG  תמיד צריך להיות ILPIU בהתאמה למסרי iAPI הרלוונטיים שישמשו להצלבה לאחר ההמראה. 




[bookmark: _Toc186443985]תקשורת וחיבוריMQ  ל-Gateways של SITA
התרשים שלהלן מציג את החיבוריות הלוגית ממערכות חברות התעופה או ממערכות האירוח של חברות התעופה לכל אחד מה- Gateways של SITA עבור כל סוגי הנתונים.
בשל רגישותם של הנתונים המועברים, כל המסרים, למעט מסרי Type B, חייבים להיות מועברים דרך רשת SITA באמצעות הרשת הפרטית של SITA או באמצעות חיבור IPSec VPN. 
הגדרת כל זוג ערוצי תקשורת וזוג שרתיMQ  תוסכם באמצעות טפסי תצורתMQ  של SITA,  אשר יישלחו על ידי SITA בתחילת ההתקשרות עם כל חברת תעופה.
עבור תעבורת Type B, ניתן להתחבר ל- Megaswitch של SITA באטלנטה באמצעות הרשת הפרטית של SITA  או חיבור IPSec VPN.  ה- Megaswitch  יעביר לאחר מכן את המסר לשרת האפליקטיבי של ה- MQ המתאים.
פרטי חיבוריות זו יישלחו על ידי SITA בתחילת ההתקשרות עם כל חברת תעופה.
יש לציין, כי למעט נתיבי מסרי PNR MQ ו-DSC PRL, כל תעבורת Type B APIS,  וכל החיבוריות של שרתי MQ שלAPIS  ו- iAPI חייבת להיות ייעודית למדינת ישראל. זאת על מנת לאפשר ל-SITA  לזהות את המסרים באופן ייחודי ולעבד אותם בהתאם לדרישותיה של מדינת ישראל.

[bookmark: _Toc186443986]תוכניות יישום
תהליך ההתקשרות עם חברת התעופה עבור כל סוגי הנתונים מחולק לשלבים העיקריים המפורטים להלן.
[bookmark: _Toc186443987]שלב 1 – התקשרות עם חברת התעופה
תהליך ההתקשרות עם חברת התעופה כולל את השלבים הבאים:
· טופס הגדרת שירות :(SITA Service Indication Form – "SIF") טופס זה יישלח על ידי SITA  לחברת התעופה למילוי והחזרה. הטופס מפרט את אנשי הקשר של חברת התעופה ומוכנות המערכות שלה.
· טופס תצורת רשת :(SITA Network Configuration Form) טופס זה יישלח על ידי SITA למילוי על ידי חברת התעופה, תוך הסכמה עם צוותי הטכנולוגיה של . SITA 
· טופס תצורת שרת :MQ (SITA MQ Server Configuration Form) טופס זה יישלח על ידי SITA  למילוי על ידי חברת התעופה, תוך הסכמה עם צוותי הטכנולוגיה של  .SITA 
· לאחר קבלת טפסים אלו SITA וחברת התעופה יסכימו על לוחות הזמנים ליישום.
הערה:  חברות תעופה שאין להן כיום מערכות RES/DCS עשויות להידרש להעביר נתונים באופן ידני דרך פורטל משתמש API/PNR או פורטלMulti-Government Carrier .צוותי ההתקשרות עם חברות התעופה של SITA יספקו הנחיות מתאימות לחלופות אלה.

[bookmark: _Toc186443988]שלב 2 – פיתוח
תהליך הפיתוח כולל את השלבים הבאים:
· חברות התעופה יבצעו, במידת הצורך, פיתוחים ושינויים במערכות ההזמנות (Reservations), מערכות ה- DCS, ניהול אנשי הצוות וכל מערכת רלוונטית אחרת.
· SITA תעבוד בשיתוף פעולה עם חברות התעופה על מנת להגדיר ולבדוק את כל תצורת החיבורים הנדרשים לצורך תקשורת עם מערכות האירוח שלהן, הן בסביבת הבדיקה והן בסביבת הייצור.
· SITA תספק לחברות התעופה את המסמכים הנדרשים הכוללים את המפורט להלן:
· תיעוד טכני  (מדריכי יישום ספציפיים לכל סוג נתונים). 
· הערה:  הסמכת iAPI תכלול שילוב של תרחישי בדיקה לבחינת תפקוד שכבת הביניים (Middleware)  ותרחישי בדיקה של חוקים עסקיים שהוגדרו על ידי רש"א, לצורך בדיקת יכולות בקרת נתונים במערכת הערכת הסיכונים שלהם. 
· לוחות זמנים של תהליך ההסמכה.
[bookmark: _Toc186443989]שלב 3- הסמכה
תהליך ההסמכה כולל את השלבים הבאים:
·  חברת התעופה תבצע את ההכנות הנדרשות לקראת בדיקות ההסמכה, ככל שנדרש.  SITA  תתקשר עם חברת התעופה אם נדרשת בדיקת הסמכה.
·  חברת התעופה תעביר את המסרים לטובת בדיקות ההסמכה (אם נדרש) ל-Gateways של SITA  ותעבור תהליך הסמכה מול SITA.
· SITA   והמלא"ן יספקו אישור לבדיקות ויחתמו על ההסמכה של חברת התעופה בנוגע ל-PNR, DCS ו-APIS. 
· רש"א תספק אישור בדיקות ותחתום על ההסמכה של חברת התעופה בנוגע ל-  iAPI.

[bookmark: _Toc186443990]שלב 4 – מעבר לייצור (cutover)
תהליך המעבר לייצור כולל את השלבים הבאים:
· חברות התעופה יוודאו את מוכנותן התפעולית.
· מועד המעבר לייצור יקבע בהסכמה בין חברת התעופה לבין SITA. 
· חברת התעופה תתחיל להעביר נתונים בסביבת ייצור.
· חברות תעופה המתמודדות עם בעיות בסביבת הייצור מתבקשות לפנות למרכז התמיכה העולמי של SITA  עבור חברות תעופה:
SITA Service Desk Amman
Email : ssd.amm.gsl@sita.aero
For Border Management Support please access
https://www.sita.aero/about-us/contact-us/general-inquiries/support-inquiries/
to find your In-Country SITA Toll Free number, Option 0 PIN 475     

